**Infogrames Entertainment SA** (**IESA**) oli videopelikehittäjä ja -julkaisija, joka piti päämajaansa Lyonissa, Ranskassa. Sen kaksi alajaostoa ovat **Atari, Inc** ja **Atari Europe**. IESAn perustivat Bruno Bonnell ja Christophe Sapet vuonna 1983. Jaostojensa kautta IESA kehitti, julkaisi ja jakeli videopelejä kaikille tärkeimmille tietokone- ja videopelialustoille .

Yhtiö osti Ocean Softwaren 1990-luvun lopulla. Yhtiö osti Accoladen vuonna 1999.

**Infogrames, Inc.** oli IESAn Yhdysvaltojen jaoston nimi vuoteen 2003 asti; IESA oli hankkinut GT Interactive Software Corporationin 1999 ja muuttanut sen nimen Infogramesiksi. IESA hankki oikeudet Atari-brändiin joulukuussa vuonna 2000 Hasbro Interactivelta. IESA otti brändin lokakuussa 2001 käyttöönsä pelijulkaisuissa. Vuonna 2003 Infogrames Entertainment ilmoitti käyttävänsä nimeä Atari kaikissa toiminnoissa. IESAn Euroopan jaosto nimettiin Atari Europeksi, mutta emoyhtiön nimi jätettiin Infogrames Entertainmentiksi.

IESA omisti hallinnoinnin mahdollistavan osuuden Atari, Inc.:stä, ja omistaa kokonaan Atari Europen. Atari, Inc. julkaisee ja jakelee kehittämiänsä pelejä Yhdysvalloissa; Atari Europe jakelee ja julkaisee pelejä Euroopassa, ja jakelee myös muun muassa Segan, Bandain ja Square Softin nimikkeitä .

Vuonna 2005 Hasbro osti takaisin oikeudet eräisiin peleihin.

Huhtikuussa 2007 ilmoitettiin, että yrityksen perustaja Bruno Bonnell väistyy Infogramesin ja Atarin johdosta ja tilalle astuu Patrick Leleu.

Vuonna 2009 Atari, Inc:n toimitusjohtaja Jim Wilson kertoi, että yritys hankkiutuu eroon Infogrames-nimestä uudelleenjärjestelyjen myötä ja brändäytyy uudelleen Atariksi, joka on Yhdysvalloissa merkittävä nimi. Namco Bandai osti yrityksen Euroopan toiminnot. Nykyinen yritys on Atari SA, joka omistaa alkuperäisen Atarin Atari Interactive -tytäryhtiön kautta.

Pelit
-----

Tunnettuja pelejä ovat muun muassa:

* *North & South*
* *Alone in the Dark* -sarja
* *RollerCoaster Tycoon*
* *Civilization III*

Lähteet
-------

1. 1 2  Atari – Overview. corporate.infogrames.com (englanniksi) Luettu 9.2.2008
2. ↑  Bryant Francis: Obituary: Ocean Software co-founder David Ward dies at age 75 *gamedeveloper.com*.  9.5.2022. Viitattu 9.5.2022. (englanniksi)
3. ↑  COMPANY NEWS; ACCOLADE IS BOUGHT BY INFOGRAMES ENTERTAINMENT *nytimes.com*.  20.4.1999. Viitattu 23.4.2023. (englanniksi)
4. ↑  Atari, Inc.. mobygames.com (englanniksi) Luettu 10. syyskuuta 2006
5. ↑  Trey Walker: Infogrames Acquires Hasbro Interactive *gamespot.com*.  6.12.2000. Viitattu 7.6.2022. (englanniksi)
6. ↑  Justin Calvert: Infogrames renamed Atari *gamespot.com*.  11.12.2003. Viitattu 23.4.2023. (englanniksi)
7. ↑  Klum, Marcel: Infogrames now officially Atari *neowin.net*.  Arkistoitu. Viitattu 10. syyskuuta 2006. (englanniksi)
8. ↑  Hasbro Reacquires Game Rights From Infogrames Gamasutra. Viitattu 24.9.2017.
9. ↑
10. 1 2  Justin Haywald: Atari Sheds Infogrames Branding *1up.com*.  29.5.2009.  Arkistoitu. Viitattu 9.5.2022. (englanniksi)
11. ↑  Alexander Sliwinski: No more confusion: Atari drops Infogrames name *engadget.com*.  30.5.2009. Viitattu 23.4.2023. (englanniksi)

Aiheesta muualla
----------------

* Neowin.net
* Atari Inc profiili MobyGames-sivustolla
* Atari Europe S.A.S.U. profiili MobyGames-sivustolla
* IESA (englanniksi)